OpenLLM-France/wikimedia huggingface dataset:
# Recinte murat de Lleida

El Recinte murat de Lleida és una obra de Lleida declarada bé cultural d'interès nacional.

## Descripció

Muralles a diferents cotes de nivell del turó que envolten recintes definint diferents ambients.
En els ambients interiors es troben els conjunts de la Seu Vella, la Suda i els dipòsits d'abastiment d'aigua de la ciutat.
Pedra en diferents composicions, restes dels palaus de la ciutat alta.

## Història

Llarga trajectòria constructiva que neix en els temps dels ibers -Porta del Sas- i acaba amb remodelacions dels segles XIX i XX.

## Referències

* 1 2 3 4 «Recinte murat de Lleida». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# Torlac

El Torlac (tɔ̌rlaːk) és un grup de dialectes eslaus meridionals parlats entre el sud-est de Sèrbia (Prizren), el nord de Macedònia del Nord (dialectes de Kumanovo, Kratovo i Kriva Palanka) i l'oest de Bulgària (Belogradchik–Godech–Tran-Breznik), que és intermedi entre els idiomes serbocroat, búlgar i macedònic.
Segons la llista de llengües en perill de la UNESCO, els dialectes torlac estan classificats com a llengua vulnerable. Alguns lingüistes els classifiquen com un quart dialecte serbocroat juntament amb els dialectes shtokavià, txakavià i kaikavià. Altres, els classifiquen com a dialectes búlgars occidentals de transició. Els dialectes torlac no estan estandarditzats i varien en diversos trets.
Els seus parlants, sobretot, són ètnicament serbis, búlgars i eslau-macedonis. No obstant això, hi ha també petites comunitats de croats (els kraixovanis) a Romania i eslaus musulmans (els goranis) al sud de Kosovo.

## Territoris on es parla

* Sèrbia
* Bulgària
* Macedònia del Nord
* Kosovo
* Romania

## Referències

* ↑ «UNESCO's list of endangered languages». Unesco.org. [Consulta: 24 març 2013].
* ↑ Kortmann, Bernd; van der Auwera, Johan. The languages and linguistics of Europe : a comprehensive guide (en anglès). Berlín: De Gruyter Mouton, 2011, p. 515. ISBN 978-3-11-022026-1.

## Vegeu també

* Llengües eslaves meridionals
# Rejas

Rejas és un barri de Madrid integrat en el districte de San Blas-Canillejas. Té una superfície de 500,93 hectàrees i una població d'11.990 habitants (2009). Limita al nord amb Aeropuerto i Alameda de Osuna (districte de Barajas), al sud i oest amb Rosas, i al sud i est amb Coslada. Està delimitat al sud per les vies dels enllaços ferroviaris i al nord per l'Avinguda d'América i l'Avinguda d'Aragón.

## Enllaços externs

* Estadística del districte San Blas-Canillejas
* Ortofoto de San Blas-Canillejas i mapes del districte i els seus barris, amb les seccions censals Arxivat 2013-05-12 a Wayback Machine.
* Barrio de Rejas Arxivat 2012-10-14 a Wayback Machine. a la Madripedia
# Pericoma arvernica

Pericoma arvernica és una espècie d'insecte dípter pertanyent a la família dels psicòdids que es troba a Europa: França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Muséum National d'Histoire Naturelle, 2003-2012 (francès)
* ↑ TELA INSECTA - Le réseau de l'entomologie Francophone Arxivat 2014-10-29 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Santiago Alverú

Santiago González-Alverú Iturmendi, més conegut com a Santiago Alverú o Santi Alverú (Oviedo, 25 de febrer de 1992) és un actor, guionista, monologuista, crític i director de cinema espanyol.
Va estudiar batxillerat als jesuïtes d'Oviedo, on ja feia monòlegs còmics. És llicenciat en Comunicació Audiovisual a la Universitat Complutense de Madrid i és màster en Gestió d'Empreses per la Universitat de Navarra. Té com a referents Jerry Seinfeld, Sacha Baron Cohen o Berto Moreno, i ha estat teloner de Miguel Lago. També va crear els anomenats "Premis Yago" per tal de donar reconeixement als oblidats pels Premis Goya.
Va assolir la fama el 2017 quan va interpretar Bosco, el magistral ""pijo"" de Selfie, una comèdia incòmoda per la qual fou nominat al Goya al millor actor revelació als XXXII Premis Goya i va rebre al Premi Turia al millor actor revelació. Fins aleshores no havia tingut cap contacte amb el món del cinema i segons Víctor García León buscaven pel paper algú no professional per tal que fos creïble. Després de fer un cameo a Paquita Salas i participar en alguns curtmetratges, el 2019 va iniciar la seva pròpia websèrie, Pegarle a la lejia.
El setembre de 2019 Alverú es va estrenar com a col·laborador de la secció "El día del espectador" del programa de La Sexta Zapeando i a l'octubre del 2021 també com a col·laborador del programa de TVE1 Mejor contigo a la seva secció "Cosas que no deberían volver".

## Filmografia

* Selfie (actor, 2017)
* Miamor perdido (actor, 2018)
* Paquita Salas (un episodi, 2019)
* Pegarle a la lejia, podcast (actor, guionista i director, 2019)

## Referències

* ↑ Muelología a La Nueva España
* ↑ De cómo un «Selfie» lanza a un ovetense a la alfombra roja, La Nueva Asturias, 23 de març del 2017
* ↑ SANTIAGO ALVERÚ y los Premios Yago, rocktotal, 13 de febrer de 2019
* ↑ Jorge Sanz, Paco Plaza y la periodista que informó sobre el máster de Cifuentes, Premios Turia 2018, Europa Press, 28 de juny de 2018
* ↑ Santi Alverú desafía el cliché: un crítico nominado al Goya al mejor actor revelación, teinteresa.es, 19 de gener del 2018
* ↑ 34 curiosidades de la temporada 3 de ‘Paquita Salas', 4 de juliol del 2919
* ↑ Pegarle a la lejía, canal de Youtube

## Enllaços externs

* Articles de Santiago Alverú al blog Cinemanía de 20 Minutos
* Article de Santiago Alverú al web d'AISGE
# Ocell ombrel·la collnú

La ocell ombrel·la collnú (Cephalopterus glabricollis) és un ocell de la família dels cotíngids (Cotingidae).

## Hàbitat i distribució

Viu a la selva pluvial de les terres altes de Costa Rica i oest de Panamà, baixant a cotes més baixes fora de l'època de cria.

## Referències

* ↑ «Ocell ombrel·la collnú». Cercaterm. TERMCAT, Centre de Terminologia. Rev. 15/02/2023(català)
# Peter Meyer

Peter Meyer (Hamburg, 1605 - després de 1660) era un músic alemany i compositor de música barroca.
Va compondre la música de Der Edlen Daphnis aus Cimbrien Besungene Florabella (Hamburg, 1651); Dichterischen Jugend und Liebesflammen mit Melodien sobre lletra de Philipp von Zesen (Hamburg, 1651); Christliche Musikalische Klag-und-Trost-Sprüche von 3 und 4 Stimme und einem B. C. (Hamburg, 1653); Geistlichen Seelentust, oder Wechselgesangen zwischen dem himmlischen Braütigam und seiner Braut (Amsterdam, 1657, i Danses française ou anglaises (Amsterdam, 1660).

## Bibliografia

* Rist, Johann (lletra); Meyer, Peter. Edlen Dafnis aus Cimbrien besungene Florabella mit gantz neuen und anmuhtigen Weisen hiebevor außgeziert und hervorgegeben, anitzo aber mit verschiedenen schönen Stückchen vermehret und zum Truck befordert (ebook). Hamburg: Christian Guth, 1666, p. 250.

## Referències

* ↑ «Meyer, Peter». A: Enciclopèdia Espasa. vol. 34, p. 925. ISBN 84 239-4534-0.
# Recinte fortificat de Pontellà

El Recinte fortificat de Pontellà és un recinte medieval d'estil romànic del segle xi que envolta la cellera originària del poble de Pontellà, del terme comunal de Pontellà i Nyils, a la comarca del Rosselló (Catalunya del Nord).
Està situat al voltant del turonet on està situada l'antiga cellera de Pontellà.

## Història

El primer esment de Pontellà és del 872, en una confrontació amb Tullars: de circi affrontat in ipsa guardia qui est in termino Pontiliano. El 876 tres monjos de Sant Andreu d'Eixalada donen terres a aquell monestir uns béns a Pontiliano. El 982, en un diploma del rei Lotari es reconeixen béns de Sant Pere de Rodes a Pontellà i Nyils. Els vescomtes de Conflent i el capítol d'Elna també hi tenien possessions, totes elles a bastament documentades.
Des de finals del segle xi, el senyoriu de Pontellà estigué en mans dels vescomtes de Castellnou, fins que, al segle xiv, passà per diverses mans a causa de vendes, confiscacions, subhastes i cessions.

## Les restes del recinte

Tot a l'entorn de l'antiga cellera, de forma ovalada, a l'extrem meridional de la qual es troba l'església parroquial, es poden observar fragments de muralles, en algun cas panys de mida bastant considerable. La mateixa església és en part afegida a la muralla. En el punt més elevat, sota mateix d'on ara hi ha el castell d'aigua, hi havia el Castell de Pontellà.

## Bibliografia

* Becat, Joan; Ponsich, Pere; Gual, Raimon. «Pontellà». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere. «Pontellà: Vila murada de Pontellà». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ La cellera de Pontellà en els ortofotomapes de l'IGN
# Torkil Veyhe

Torkil Veyhe (Tórshavn, Illes Fèroe, 9 de gener de 1990) és un ciclista feroès i danès. Professional des del 2017, milita a l'equip ColoQuick-Cult.

## Palmarès

* 2009
** Campió de les Illes Fèroe en ruta
** Campió de les Illes Fèroe en contrarellotge
** 1r a la Volta a les Illes Fèroe i vencedor d'una etapa
* 2010
** 1r a la Volta a les Illes Fèroe i vencedor d'una etapa
* 2011
** Vencedor d'una etapa a la Volta a les Illes Fèroe
* 2012
** Campió de les Illes Fèroe en ruta
** Campió de les Illes Fèroe en contrarellotge
** 1r a la Volta a les Illes Fèroe i vencedor de 3 etapes
* 2014
** 1r a la Volta a les Illes Fèroe i vencedor de 3 etapes
* 2015
** Medalla d'or als Jocs Insulars en contrarellotge
** Campió de les Illes Fèroe en ruta
** Campió de les Illes Fèroe en contrarellotge
** 1r a la Volta a les Illes Fèroe i vencedor de 4 etapes
* 2017
** Medalla d'or als Jocs Insulars en contrarellotge
** 1r a la Volta a les Illes Fèroe i vencedor de 3 etapes

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Rentador de llana del Roquer

El Rentador de llana del Roquer, al terme municipal de Castellterçol, és l'únic rentador de llana que es conserva a Catalunya i per això forma part dels 150 elements imprescindibles del patrimoni industrial català. Està situat a un extrem del Polígon industrial del Vapor, a tocar de la riera de Fonts Calents (Castellterçol), a la comarca del Moianès.
Aquest antic edifici s'usà dels segles XVI al XIX i fou imprescindible per la indústria tèxtil de Castellterçol iniciada pel Gremi de Paraires de Sant Joan.

## Descripció

És una construcció de pedra que aprofita la bauma que li fa de paret amb una coberta de volta de mig punt adovellada, de més de 10 metres de radi.
De l’antic rentador de llana es conserva la llarga taula sobre pilars d’obra de més de 6 metres de llarg, el pedrís de més de 10 metres, els tres canals de rec on es deixaven els coves amb la llana bruta sortida de l’esquilada, les piques excavades directament a la roca, els focs per a l’aigua calenta i l’assecador en el pis superior.
Un cop s'abandonà pel seu ús original es convertí en el safareig públic.

## Referències

* ↑ «Rentador de llana del Roquer». [Consulta: 8 abril 2024].
* ↑ «Ecomuseu. Llocs visitables». [Consulta: 8 abril 2024].
# Sennoi (Krasnodar)

* Per a altres significats, vegeu «Sennoi».
Sennoi - Сенной (rus) és un poble (un possiólok) del krai de Krasnodar, a Rússia. Es troba a la península de Taman, a la vora de la badia de Taman, a l'estret de Kertx. És a 31 km a l'oest de Temriuk i a 158 km a l'oest de Krasnodar.
Pertanyen a aquest possiólok els possiolki de Primorski i Solioni.

## Història

La vila es fundà el 5 de juliol del 1794 com l'assentament cosac Kanevski, pertanyent a l'estació de correu postal Urotxisxe Sennaia Balka, i més tard obtingué l'estatus de stanitsa amb el nom de Sennaia. Es desenvolupà gràcies a la construcció del ferrocarril a Port Kavkaz.
# Oliver Bozanic

Oliver Bozanic (Sydney, 8 de gener de 1989) és un futbolista australià. Va disputar 7 partits amb la selecció d'Austràlia.

## Estadístiques

Selecció d'Austràlia :
| Anys | Partits | Gols |
| 2013 | 1 | 0 |
| 2014 | 4 | 0 |
| 2015 | 2 | 0 |
| Total | 7 | 0 |

## Referències

* ↑ National Football Teams
# Valfloriana

Valfloriana és un municipi italià, dins de la província de Trento. L'any 2007 tenia 553 habitants. Limita amb els municipis d'Altrei (BZ), Baselga di Pinè, Capriana, Castello-Molina di Fiemme, Lona-Lases, Sover i Telve.

## Administració

Llista d'alcaldes :
| Període | Identitat | Partit |
| 2008- | Graziano Lozzer | Llista cívica |
# Pebre tendre

El pebre tendre o pebre blanc (Capsicum baccatum) és una espècie de pebre cultivada a Mallorca. El seu fruit s'usa per elaborar molts plats típics de Mallorca, entre ells, les sopes mallorquines (d'estiu), el trempó i la coca de trempó.
Hi ha varietats d'aquest pebrot amb flors de color blanc i crema. Els fruits, segons les varietats, presenten diverses formes i mides. Típicament els fruits pengen cap avall i tenen gust de cítrics o afruitat. És un dels principals ingredients del chimichurri.

## Origen i distribució

Està associat amb la gastronomia peruana (ají) també és comú a Bolívia i no tant a altres llocs d'Amèrica del Sud. La cultura mochica sovint representava fruits i verdures en el seu art, incloent-hi també els pebres tendres.

## Referències

* ↑ http://www.jbsauce.com/history.html Arxivat 2010-11-07 a Wayback Machine.
* ↑ Berrin, Katherine & Larco Museum. The Spirit of Ancient Peru:Treasures from the Museo Arqueológico Rafael Larco Herrera. New York: Thames and Hudson, 1997.

## Enllaços externs

* Herbari Virtual
* Eshbaugh, W. Hardy. Peppers: History and Exploitation of a Serendipitous New Crop Discovery (1993)
# Ramón Pardiñas

Ramón Pardiñas Villardefrancos i Taboada (Santiago de Compostel·la, 1802 - Maella, 1 d'octubre de 1838) va ser un destacat militar i polític espanyol, mort en combat en la Primera Guerra Carlina.

## Biografia

Fill de José Rafael Pardiñas Villardefrancos i Varela, també militar, i d'Ana María Taboada i Moscoso, Pardiñas va ingressar en l'exèrcit espanyol el 1816, com a sotstinent en el Regiment Provincial de Santiago de Compostel·la. Mort Fernando VII, va combatre en la Primera Guerra Carlina, prenent partit pel bàndol cristí. Va ser escollit diputat a Corts el 1834 i el 1837. Aquest mateix any aconseguiria el càrrec de brigadier, i l'any següent el de Mestre de Camp.
Va morir en la Batalla de Maella, en la qual va ser derrotat per Ramon Cabrera.
# Thinopyrum

Thinopyrum és un gènere de plantes de la família de les poàcies, ordre poals, subclasse de les commelínides, classe de les liliòpsides, divisió dels magnoliofitins.
De vegades s'inclou al gènere Elymus.

## Taxonomia

(vegeu-ne una relació a Wikispecies)

## Sinònims

Lophopyrum Á. Löve, Psammopyrum Á. Löve, Trichopyrum Á. Löve.

## Referències

* ↑ «Germplasm Resources Information Network, consultada 29.06.08». Arxivat de l'original el 2008-09-17. [Consulta: 29 juny 2008].
# Resolució 1622 del Consell de Seguretat de les Nacions Unides

La Resolució 1622 del Consell de Seguretat de les Nacions Unides fou adoptada per unanimitat el 13 de setembre de 2005. Després de reafirmar totes les resolucions sobre la situació entre Eritrea i Etiòpia, particularment la Resolució 1586 (2005), el Consell va ampliar el mandat de la Missió de les Nacions Unides a Etiòpia i a Eritrea (UNMEE) fins al 15 de març de 2006.
Eritrea va qualificar la resolució com "sense efectivitat, sense sentit i patètica".

## Resolució
### Observacions

El Consell de Seguretat va reafirmar el seu suport al procés de pau entre els dos països i el paper que juga la UNMEE per facilitar la implementació de l'acord d'Alger i la decisió de la Comissió Fronterera sobre la frontera recíproca. Va expressar la seva preocupació per la manca d'aplicació sobre la demarcació de la frontera segons la Comissió de Fronteres d'Etiòpia i Eritrea, i va declarar que no es podia aconseguir una pau plena a la regió sense això.
La resolució va expressar la seva preocupació per l'elevada concentració de tropes properes a la Zona de Seguretat Temporal (TSZ) i va prendre nota de recomanacions del Secretari General de les Nacions Unides Kofi Annan sobre maneres de resoldre l'estancament polític entre els dos països.

### Actes

La resolució va estendre el mandat de la UNMEE fins al 15 de març de 2006, i va aprovar una reconfiguració de l'operació i un augment en el nombre d'observadors militars en deu persones. Es va instar a ambdues parts a complir els seus compromisos en virtut de l'acord d'Alger i aplicar la decisió de la Comissió de Fronteres per complir el seu mandat. Les parts també van ser convocades a cooperar amb la MINUEE i protegir el personal de les Nacions Unides, i es van abstenir d'augmentar les tropes a les zones adjacents al TSZ i amenaçant l'ús de la força. Hi va haver preocupació per l'empitjorament de la situació humanitària tant a Etiòpia com a Eritrea.
El Consell va reafirmar la importància del diàleg entre els dos països i la normalització de les seves relacions diplomàtiques. Mentrestant, Eritrea va ser cridat a tornar a obrir la carretera d'Asmara a Barentu al trànsit de la UNMEE i aixecar les restriccions a les operacions de les organitzacions d'ajuda humanitària.
Finalment, es va demanar al Secretari General que vigilés de prop la situació i revisés el mandat de la MINUEE a la llum de qualsevol avenç en el procés de pau.

## Referències

* ↑ «Security Council extends mission in Ethiopia-Eritrea until 15 March 2006». United Nations, 13-09-2005.
* ↑ «Eritrea slams 'pathetic' UN border resolution». Mail & Guardian, 14-09-2005.
* ↑ United Nations. Report of the Security Council. United Nations Publications, 2006, p. 3.
* ↑ «Mission in Ethiopia, Eritrea extended by Security Council until next March». United Nations, 13-09-2005.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Badme
* Guerra entre Eritrea i Etiòpia

## Enllaços externs

* PDF Text de la Resolució a UN.org
# Payola (àlbum)

Payola és el sisè àlbum d'estudi de Berri Txarrak publicat l'any 2009.
El terme payola és un "mexicamisme" que deriva de "Pay For All", i es refereix a l'acció de pagar a una emissora de ràdio o televisió per un artista (generalment musical) perquè les seves cançons siguin les més radiades. Amb aquest títol Berri Txarrak pretenia denunciar aquest tipus de pràctiques, alhora que defensava la música independent, autèntica més personal i no prefabricada per companyies discogràfiques ni laboratoris d'èxits de vendes artificials. A la vegada pretenien donar a entendre que en el món actual qualsevol situació se solucionava a cop de talonari, sigui moralment acceptable o no.
La cançó "Maravillas" va dedicada a Maravillas Lamberto de Larraga (Navarra) que el 15 d'agost de 1936 amb només 14 anys va ser violada i el seu cos mort fou llençat als gossos a l'inici de la Guerra Civil Espanyola.
L'àlbum Payola es reedità a inicis de desembre del 2014 juntament amb Haria en format vinil en la celebració dels 20 anys de la fundació de la banda.

## Premis i nominacions

* 2010 - Vox Pop a la Millor Cançó Punk en els Independent MUSIC AWARDS de 2010, pel tema ‘Folklore’, recollint més de 57.000 vots d'oients de tot el món. Cal destacar que el jurat d'aquests guardons està format per artistes com Tom Waits, Suzanne Vega i Ozzy Osbourne, i que en anys anteriors havien premiat a artistes reconeguts com Joan As Police Woman, Jackson Browne, Cursive o Jamie Lidell.
* Premi CdeC d'il·lustració gràfica a Madrid. Atorgat el 2011 a la portada de l'àlbum Payola que premià el treball de l'il·lustrador català Gregori Saavedra en la portada d'aquest àlbum.

## Referències

* ↑ «Payola». Berri Txarrak. [Consulta: 24 desembre 2014].
* ↑ «Crítica: Berri Txarrak - Payola» (en castellà). El Portal del METAL, 14-11-2009 [Consulta: 15 gener 2015].
* ↑ «Maravillas» (en basc). Berri Txarrak, 14-09-2009. [Consulta: 18 juliol 2016].
* ↑ «‘PAYOLA’ y ‘HARIA’ SERÁN REEDITADOS EN VINILO» (en castellà). Berri Txarrak, 31-10-2014 [Consulta: 1r novembre 2014]. «Còpia arxivada». Arxivat de l'original el 2014-11-09. [Consulta: 17 gener 2015].
* ↑ «The Independent Music Awards: Nominees : Song : Punk» (en anglès). Independent Music Awards. Arxivat de l'original el 23 de novembre 2014. [Consulta: 1r novembre 2014].
* ↑ «El grupo Berri Txarrak gana con su tema 'Folklore' uno de los premios de los Independent Music Awards» (en castellà). Euskal kultura, 22-07-2011 [Consulta: 1r novembre 2014].
* ↑ «Berri Txarrak, premiados en los Independet Music Awards como mejor canción punk» (en castellà). Manerasdevivir, 20-07-2011 [Consulta: 15 gener 2015].
* ↑ «La portada de Payola de Berri Txarrak gana el premio CdeC de Ilustración Gráfica» (en castellà). , 20-06-2011 [Consulta: 15 gener 2015].

## Vegeu també

* Discografia de Berri Txarrak
* GOR Diskak

## Enllaços externs

* Payola a la web oficial de Berri Txarrak (basc) (anglès) (català) (castellà)
* Payola a Discogs
# Saratoga Springs (Nova York)

Saratoga Springs és una població dels Estats Units a l'estat de Nova York. Segons el cens del July 1, 2006 tenia 28.499 habitants.

## Demografia

Segons el cens del 2000, Saratoga Springs tenia 26.186 habitants, 10.784 habitatges, i 5.985 famílies. La densitat de població era de 355,6 habitants per km².
Dels 10.784 habitatges en un 25,3% hi vivien nens de menys de 18 anys, en un 43,1% hi vivien parelles casades, en un 9,6% dones solteres, i en un 44,5% no eren unitats familiars. En el 35% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,88.
Per edats la població es repartia de la següent manera: un 19,4% tenia menys de 18 anys, un 15,5% entre 18 i 24, un 27,5% entre 25 i 44, un 23,4% de 45 a 60 i un 14,3% 65 anys o més.
L'edat mediana era de 36 anys. Per cada 100 dones de 18 o més anys hi havia 87,1 homes.
La renda mediana per habitatge era de 45.130 $ i la renda mediana per família de 59.281 $. Els homes tenien una renda mediana de 39.573 $ mentre que les dones 29.439 $. La renda per capita de la població era de 26.250 $. Entorn del 5,5% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saratoga Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Saratoga Springs». American Fact Finder. Oficina del Cens dels Estats Units, 12-01-2010.